[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.12.2005

COM(2005) 633 végleges

34. PÉNZÜGYI JELENTÉS

azEURÓPAI MEZŐGAZDASÁGI ORIENTÁCIÓS ÉS GARANCIAALAP (EMOGA)GARANCIARÉSZLEGÉRŐL2004-ES KÖLTSÉGVETÉSI ÉV {SEC(2005) 1632}

TARTALOMJEGYZÉK

1. KÖLTSÉGVETÉSI ELJÁRÁS 3

1.1. A 2004. évi előzetes költségvetési tervezet 3

1.2. A 2004. évi költségvetési tervezet 3

1.3. A 2004. évre vonatkozó módosító indítvány 3

1.4. A 2004. évi költségvetés elfogadása 3

1.5. A KM 1/2004. sz. költségvetés-módosítás 3

1.6. A KM 10/2004. sz. költségvetés-módosítás 3

2. KÉSZPÉNZHELYZET ÉS AZ ELŐIRÁNYZATOK KEZELÉSE 4

A. AZ ELőIRÁNYZATOK KEZELÉSE 4

2.1. A 2004. évre rendelkezésre álló előirányzatok 4

2.2. A 2004. évre rendelkezésre álló előirányzatok felhasználása 4

2.3. 2003-ból 2004-be automatikusan átvitt összegek 5

2.4. 2003-ból nem automatikusan átvitt összegek 5

2.5. Átcsoportosítások a Garanciarészlegen belül 6

B. ELőLEGEK 6

2.6. A tagállamoknak nyújtott előlegek 6

3. A 2004-ES KÖLTSÉGVETÉS VÉGREHAJTÁSA 7

4. MEGJEGYZÉSEK A KÖLTSÉGVETÉS VÉGREHAJTÁSÁVAL KAPCSOLATBAN 7

4.1. 1a. alfejezet 7

4.2. 1b. alfejezet 9

4.3. A kiadás típusa szerinti lebontás 9

MELLÉKLET – 2004-ES KÖLTSÉGVETÉSI ÉV – AZ EMOGA GARANCIARÉSZLEGÉHEZRENDELT ELőIRÁNYZATOK VÉGLEGES TELJESÍTÉSE 11

Megjegyzés : Ezt a jelentést kiegészíti egy bizottsági munkadokumentum. E munkadokumentum teljes (angol nyevű) szövege és a hozzá mellékelt (francia nyelvű) táblázatok elérhetőek lesznek a Mezőgazdasági Főigazgatóság honlapján.

KÖLTSÉGVETÉSI ELJÁRÁS

A 2004. évi előzetes költségvetési tervezet

A 2004. évi, a 10 új EU-tagállamra (EU–10-ek) vonatkozó előirányzatokat is tartalmazó előzetes költségvetési tervezetet a Bizottság 2003 májusában fogadta el és terjesztette a költségvetési hatóság elé. Az EMOGA Garanciarészlege számára javasolt előirányzatok 47 873,9 millió EUR-t tettek ki, ezen belül pedig 41 337,9 millió EUR-t az 1a. alfejezet, és 6536,0 millió EUR-t az 1b. alfejezet esetében.

A 2004. évi költségvetési tervezet

A Tanács 2003 júliusában fogadta el a 2004. évi, az EU–10-ekre vonatkozó előirányzatokat is tartalmazó költségvetési tervezetet. Az 1a. alfejezetben szereplő előirányzatok az előzetes költségvetési tervezetben foglaltakhoz képest 160,0 millió EUR-val csökkentek, míg az 1b. alfejezethez tartozó előirányzatok az előzetes költségvetési tervezetben meghatározott szinten maradtak.

A 2004. évre vonatkozó módosító indítvány

2003 októberének végén a Bizottság elfogadta a 2004. évi, az EU–10-ekre vonatkozó előirányzatokat is tartalmazó előzetes költségvetési tervezethez kapcsolódó 2. számú módosító indítványt, amely az előirányzati igényeket 46 781,4 millió EUR-ban állapította meg, amelyből 40 245,4 millió EUR-t rendeltek az 1a. alfejezethez, 6536,0 millió EUR-t pedig a vidékfejlesztés céljaira (1b. alfejezet).

A 2004. évi költségvetés elfogadása

2003 decemberében elfogadták az EU–15-ökre vonatkozó, 2004. évi költségvetést. Az EMOGA Garanciarészlegének rendelkezésére bocsátott előirányzatok 44 761,4 millió EUR-t tettek ki, amelyből 39 958,4 millió EUR-t szántak az 1a. alfejezet, és 4803,0 millió EUR-t az 1b. alfejezet céljaira.

A KM 1/2004. sz. költségvetés-módosítás

2004 áprilisában a költségvetési hatóság a KM 1/2004. számú költségvetés-módosítással 46 781,4 millió EUR-ra módosította az EMOGA Garanciarészlegének (az EU-25-ökre vonatkozó) költségvetésében foglalt előirányzatok összegét, az alábbi bontásban:

- az 1a. alfejezet esetében az előirányzatok összegét 40 245,4 millió EUR-ban állapították meg,

- az 1b. alfejezet esetében az előirányzatok összegét 6536,0 millió EUR-ban rögzítették.

A KM 10/2004. sz. költségvetés-módosítás

A mezőgazdasági piacokon 2003/2004-ben jelentkező kedvező fejlemények következtében az EMOGA Garanciarészlegének 2004-es eredeti költségvetési előirányzatai jelentős mértékben kihasználatlanok maradtak. Tekintettel a strukturális alapok kifizetési előirányzataival kapcsolatos megnövekedett igényekre, a Bizottság a 10/2004. számú költségvetés-módosításon keresztül javaslatot tett az EMOGA Garanciarészlegéhez rendelt előirányzatok csökkentésére, amelyet az Európai Parlament 2004. december 2-án elfogadott. Ez a csökkentés csak a költségvetés 1a. alfejezetének programjait érintette, és 1,7 milliárd EUR-t tett ki. Ezáltal a költségvetési előirányzatok teljes összege 46 781,4 millió EUR-ról 45 081,4 millió EUR-ra csökkent. Ez az összeg a következőképpen oszlik meg:

- 1a. alfejezet: a 2004. évre szóló előirányzatok összege 38 545,4 millió EUR-ra csökkent,

- 1b. alfejezet: a 2004. évre szóló előirányzatok összege 6536,0 millió EUR maradt.

KÉSZPÉNZHELYZET ÉS AZ ELŐIRÁNYZATOK KEZELÉSE

A. Az előirányzatok kezelése

A 2004. évre rendelkezésre álló előirányzatok

A rendelkezésre álló előirányzatok teljes összege végül 45 080 785 000 EUR-t tett ki. A költségvetési hatóság jóváhagyta 41 200 000 EUR nem automatikus átvitelét a 2003-as évből.

A 2004. évre rendelkezésre álló előirányzatok felhasználása

Költségvetési műveletek

Az alábbi táblázat részletezi a 2004-ben végrehajtott költségvetési műveleteket:

EUR

1. Rendelkezésre álló előirányzatok – rendes előirányzatok – nem automatikusan átvitt összegek 2. Kötelezettségvállalások – a tagállamok kiadásainak fedezésére a rendes előirányzatok terhére – a nem automatikusan átvitt összegekből fedezett kiadásokra – közvetlen kifizetésekre Kötelezettségvállalások összesen 3. Terhelések – a tagállamok kiadásainak fedezésére a rendes előirányzatok terhére – a nem automatikusan átvitt összegekből fedezett kiadásokra – közvetlen kifizetésekre Terhelések összesen 4. Automatikusan átvitt összegek – a tagállamok kiadásainak fedezésére a rendes előirányzatok terhére – a tagállamok kiadásainak fedezésére a nem automatikusan átvitt összegekből – közvetlen kifizetésekre Automatikusan átvitt összegek összesen 5. Nem automatikusan átvitt összegek 6. Megszűnő előirányzatok (= 1 – 2 – 5) | 45 080 785 000,00 41 200 000,00 42 608 520 270,96 41 200 000,00 2 110 823 926,05 44 760 544 197,01 42 608 520 270,96 41 200 000,00 658 618 528,22 43 308 338 799,18 0,00 0,00 1 452 205 397,83 1 452 205 397,83 49 500 000,00 311 940 802,99 |

Automatikusan átvitt összegek

Ezek a kötelezettségvállalások és a terhelések közötti különbözetet jelentik. A 2004-re a Bizottság által saját kiadásaira lekötött előirányzatok 1 452,21 millió EUR-t tettek ki, melynek terhére nem került sor kifizetésre a költségvetési év végéig.

Nem automatikusan átvitt összegek

A költségvetési rendelet (2002. június 25-i 1605/2002/EK, Euratom tanácsi rendelet) 9. és 149. cikke értelmében a Bizottság úgy határozott, hogy összesen 49,50 millió EUR-t visz át 2004-ből 2005-be:

- 8,3 millió EUR-t a 05.040101. jogcím („Mezőgazdasági üzemi beruházások”) céljaira,

- 8,1 millió EUR-t a 05.040107. jogcím („Agrár-környezetvédelem”) céljaira,

- 2,5 millió EUR-t a 05.040109. jogcím („Mezőgazdasági termékek feldolgozásának és forgalmazásának a fejlesztése”) céljaira,

- 14,2 millió EUR-t a 05.040110. jogcím („Erdészet – régi rendszer”) céljaira,

- 9,6 millió EUR-t a 05.040112. jogcím („Vidéki területek átállásának és fejlesztésének előmozdítása”) céljaira,

- 6,3 millió EUR-t a 05.040113. jogcím („Egyéb vidékfejlesztési intézkedések”) céljaira,

- 0,5 millió EUR-t a 17.010404. jogcím („Kísérleti tanulmány: kockázatfinanszírozási modell állatjárványokra”) céljaira.

2003-ból 2004-be automatikusan átvitt összegek

Az alábbi táblázat áttekintést ad ezen átvitelek 2004-ben történt felhasználásáról:

EUR

1. Átvitt kötelezettségvállalások – a tagállamok kiadásaira – közvetlen kifizetésekre Összesen 2. Az átvitt összegekből fedezendő kötelezettségvállalások megszüntetése – a tagállamok kiadásaira – közvetlen kifizetésekre Összesen 3. Kifizetések – a tagállamok kiadásaira – közvetlen kifizetésekre Terhelés összesen 4. Megszűnő előirányzatok (= 1 + 2 – 3) – a tagállamok kiadásaira – közvetlen kifizetésekre Törölt átvitelek összesen | – 290 027 351,56 290 027 351,56 – (4 980 533,16) (4 980 533,16) – 271 092 704,60 271 092 704,60 13 954 113,80 13 954 113,80 |

2003-ból nem automatikusan átvitt összegek

A költségvetési rendelet (1605/2002/EK, Euratom tanácsi rendelet) 9. és 149. cikke értelmében a Bizottság úgy határozott, hogy összesen 41,20 millió EUR-t visz át 2003-ból 2004-be.

Ez a következőképpen oszlott meg: 8,7 millió EUR-t rendeltek a 05.040109. (B01-4060) jogcím („Mezőgazdasági termékek feldolgozásának és forgalmazásának a fejlesztése”) céljaira, és 32,5 millió EUR-t a 05.040111. (B01-4070) jogcím („Erdészet – új rendszer, 31. cikk”) céljaira.

Átcsoportosítások a Garanciarészlegen belül

2004-ben a költségvetési hatóság a következő átcsoportosításokat hagyta jóvá:

14/04. sz., alcímből alcímbe történő átcsoportosítás[1]:

- a 17.01. alcímből („Igazgatási kiadások az egészségügyi és fogyasztóvédelmi szakpolitika területén”, − 1 millió EUR), a 17.04. alcímből („Élelmiszer-biztonság, állategészségügy, állatjólét és növényegészségügy”, − 38,665 millió EUR),

- a 17.04. alcímbe („Élelmiszer-biztonság, állategészségügy, állatjólét és növény-egészségügy”, + 39,665 millió EUR);

07/04. sz., alcímből alcímbe történő átcsoportosítás (az EMOGÁ-n kívül):

- a 05.01. alcímből („A mezőgazdaság-politikai területtel kapcsolatos igazgatási kiadások”,− 0,5 millió EUR);

13/04. sz., címből címbe történő átcsoportosítás:

- a 05.02. alcímből („Növényi termékek”, − 20 millió EUR) és a 05.03. alcímből („Állati termékek”, − 80 millió EUR),

- a 17.04. alcímbe („Élelmiszer-biztonság, állategészségügy, állatjólét és növény-egészségügy”, + 100 millió EUR).

B. ELőLEGEK

A tagállamoknak nyújtott előlegek

Havi előlegek a felmerülő kiadások fedezésére

A közös agrárpolitika finanszírozásáról szóló, 1999. május 17-i 1258/1999/EK tanácsi rendelet[2] 7. cikke megállapítja, hogy „a Bizottság dönt az akkreditált kifizető ügynökségeknél felmerült kiadásokra nyújtandó havi előlegekről”. Az előlegeket a kifizető ügynökségnél a kiadás felmerülésének hónapját követő második hónap elején kell kifizetni az egyes tagállamok részére.

Ez a rendszer vonatkozott a tagállamok által 2003. október 16. és 2004. október 15. között teljesített kifizetésekre. A 2004-es költségvetési évben a kifizetett előlegek nettó összege 42 649 720 270,96 EUR volt.

A 2004. évi előlegekről szóló határozatok

A Bizottság tizenkét határozatot fogadott el a 2004. költségvetési évben nyújtandó havi előlegek tárgyában.

2004 decemberében határozat született egy további, az arra az évre elszámolandó összes kiadáshoz már megítélt előlegeket kiigazító előlegről.

Az előlegek csökkentése és felfüggesztése

A tagállamoknak kifizetett előlegeket 2004-ben 78,36 millió EUR-val csökkentették.

A 2004-ES KÖLTSÉGVETÉS VÉGREHAJTÁSA

A mezőgazdasági piacokon 2003/2004-ben jelentkező, általában kedvező fejlemények, valamint egyéb tényezők hatást gyakoroltak az EMOGA Garanciarészlegének kiadásaira a 2004-es költségvetés egyes területein, és a hitel-előirányzatok jelentős mértékű kihasználatlanságához vezettek. E kihasználatlanság miatt, illetve a strukturális alapok számára rendelkezésre álló előirányzatok megerősítése érdekében az EMOGA Garanciarészlegének hitel-előirányzatait 1,7 milliárd EUR-val csökkentették.

A 2004-es költségvetés végrehajtását, valamint a végrehajtás és az eredeti költségvetésben (KM 1/2004. sz.), illetve a költségvetés-módosításban (KM 10/2004. sz.) foglalt előirányzatok közötti eltéréseket a mellékletben közölt táblázat mutatja be.

A KM 1/2004. számú költségvetés-módosítás értelmében az EU–25-ök számára rendelkezésre álló hitel-előirányzatok eredetileg 46 781,4 millió EUR-t tettek ki, mely összeget a KM 10/2004. számú költségvetés-módosítás 45 081,4 millió EUR-ra csökkentett. Ezen előirányzatokból 0,5 millió EUR-t átcsoportosítottak a Környezetvédelmi Főigazgatósághoz egy, a környezeti mutatókra vonatkozó tanulmány megvalósítása érdekében. Így a rendelkezésre álló előirányzatok összege 45 080,9 millió EUR-t tett ki. A 2004. évi mezőgazdasági kiadások (beleértve a halászati és állat-egészségügyi intézkedések költségeit is) 44 719,3 millió EUR-t tettek ki, vagyis a kiinduló költségvetéshez (KM 1/2004. sz.) képest − 2061,5 millió EUR összegű hitel-előirányzat maradt kihasználatlanul. A hitel-előirányzatok 1,7 milliárd EUR-val történő csökkentésének figyelembevételével az alap fel nem használt hiteleinek összege − 361,5 millió EUR-t tett ki a hitel-előirányzatoknak a KM 10/2004. sz. költségvetés-módosítás által meghatározott szintjéhez képest.

MEGJEGYZÉSEK A KÖLTSÉGVETÉS VÉGREHAJTÁSÁVAL KAPCSOLATBAN

1a. alfejezet

Az 1a. alfejezet esetében a költségvetési előirányzatokat szinte egyetlen alcímnél sem merítették ki teljesen, kivéve a 05.07. (Audit) és a 17.04. (Élelmiszer-biztonság, állategészségügy, állatjólét és növényegészségügy) alcímeket, amelyek túllépték a rendelkezésükre álló előirányzatokat. Az előirányzatok kihasználatlansága ugyanakkor leginkább a következő alcímekre volt jellemző:

- a növényi termékeknél, ahol az előirányzatok nem teljes mértékű kimerítése főleg a gabonaféléket, a szántóföldi növények után fizetett közvetlen támogatásokat, a cukrot, a rostnövényeket, a gyümölcsöket, a zöldségeket és a bort érintette,

- az állati termékeknél, ahol az előirányzatok nem teljes mértékű kimerítése elsősorban a tejet és a marhahúst érintette.

Az alábbiakban röviden ismertetjük a költségvetés egyes jogcímcsoportjainál a végleges előirányzatokhoz képest alkalmazott végrehajtási mód indokait.

05.02 .01. jogcímcsoport: A gabonafélékre vonatkozó piaci intézkedések

A belső és külső piaci körülmények, valamint az éghajlati viszonyok egyaránt hatást gyakoroltak erre az ágazatra. 2003-ban világszerte rossz volt a gabonatermés, ami az ágazat különféle termékei esetében magasabb világpiaci árakat eredményezett, mint amilyenekkel a 2004. évi költségvetésben számoltak. E helyzet eredményeként a 2004. évi költségvetésben foglalt feltevésekhez képest kevesebb gabonafélét exportáltak, és kevesebb export-visszatérítési kifizetést folyósítottak. Ezenkívül a rossz termés következménye volt az is, hogy csökkent a termelési visszatérítéssel támogatott burgonyakeményítő mennyisége, és a költségvetési év nagyobb részében a keményítőre vonatkozó termelési visszatérítések „0” értéken rögzültek a kukorica CIF-Rotterdam paritáson kifejezett, magas világpiaci ára miatt.

05.02 .03. jogcímcsoport: Szántóföldi növényekkel kapcsolatos közvetlen kifizetések

A tagállamoknak a művelés alatt álló területekről és a terméshozamokról szóló, 2004. február 15-i végleges közleménye a közvetlen támogatások vonatkozásában a 2004. évi költségvetésben foglaltnál alacsonyabb kiadási szintet eredményezett.

05.02 .05. jogcímcsoport: Cukor

Az exportált cukor mennyisége jelentősen kisebb volt a 2004. évi költségvetés kidolgozásakor előirányzott mennyiségnél, így az export-visszatérítési kifizetések is alacsonyabb összeget tettek ki.

05.02.07. jogcímcsoport: Rostnövények

Az előirányzatok nem teljes mértékű felhasználása itt leginkább annak tudható be, hogy a Görögországban és Spanyolországban termesztett gyapot mennyisége elmaradt a 2004. évi költségvetésben előirányzott mennyiségtől, aminek következtében a gyapotra vonatkozó támogatási kifizetések összege az előirányzottnál alacsonyabb volt.

05.02 .08. jogcímcsoport: Gyümölcs- és zöldségfélék

A költségvetési előirányzatok nem teljes mértékű kimerítése főként az ezen ágazatban kialakuló kedvező piaci feltételeknek tulajdonítható, amelyek hatására kisebb mennyiségű gyümölcsöt és zöldséget vontak vissza a piacról, és emelkedett a banán ára, következésképpen csökkent a kapcsolódó támogatások mértéke. Ennélfogva az ezen intézkedések kapcsán felmerülő kiadások szintje alacsonyabb volt a 2004. évi költségvetés megfelelő becsléseiből eredő előirányzatok szintjénél.

05.02 .09. jogcímcsoport: Bor

Az ebben az ágazatban teljesített alacsonyabb kifizetések a 2003/2004-es gazdasági évben termelt borok kiváló minőségével magyarázhatók. E tényező a krízislepárlási rendszer kihasználatlanságához vezetett, ami viszont azt eredményezte, hogy kisebb alkoholmennyiség került be a közraktárakba, és kisebb mennyiségű mustot használtak fel a borok feljavítására.

05.03 .01. jogcímcsoport: Tej

A tejpiac kedvező – belső és külső – körülményei lehetővé tették, hogy a sovány tejre és a vajra vonatkozó támogatás mértékét a 2004. évi költségvetésben előirányzottnál alacsonyabb szinten rögzítsék. Ezenkívül a tejre kivetett extra lefölözés által érintett mennyiség több mint négyszerese volt a 2004. évi költségvetésben előirányzott mennyiségnek, ennek megfelelően nőtt az extra lefölözésből befolyó bevétel.

05.03 .02. jogcímcsoport: Marhahús

A hús és az élő állatok kivitelre kerülő mennyiségének a 2004. évi költségvetésben előirányzottakhoz képest tapasztalt csökkenése alacsonyabb összegű kifizetéseket eredményezett. Ezenkívül a marhahús-felvásárlásra vonatkozó, 2001. évi különös szabályozás finanszírozásával kapcsolatban még fennálló, a tagállamoknak megtérítendő tartozásoknak a vártnál korábbi (2004 helyett 2003-ban teljesített) kifizetése következtében a 2004. évi költségvetésben erre a célra elkülönített összeg kihasználatlan maradt.

1b. alfejezet

05.04 .01. jogcímcsoport: Vidékfejlesztés (EU–15-ök)

Az EMOGA Garanciarészlege az 1b. alfejezet előirányzatait az EU–15-ök 2000–2006-os időszakra elfogadott 89 vidékfejlesztési programjának társfinanszírozására (1257/1999/EK rendelet) fordítja. 2004-ben a rendelkezésre álló előirányzatok 98%-át fizették ki az e programok kapcsán ténylegesen felmerülő költségek fedezésére. Ezenkívül folyósítottak egy 2003-ból átvitt, 41,9 millió EUR-t kitevő összeget. A következő programok esetében maradtak a költségvetési előirányzatok jelentős mértékben kihasználatlanok: Mezőgazdasági üzemi beruházások, Korkedvezményes nyugdíj (régi rendszer), Agrár-környezetvédelem (régi rendszer), Erdészet (régi rendszer).

05.04 .04. jogcímcsoport: Átmeneti eszköz a vidékfejlesztésnek az EMOGA Garanciarészlegéből történő finanszírozására az új tagállamokban

Az EMOGA Garanciarészlege ezen eszköz keretében, differenciált előirányzatok alapján finanszírozza, illetve társfinanszírozza (1257/1999/EK rendelet) a 2004-ben a 10 új tagállamra és a 2004–2006-os időszakra vonatkozóan elfogadott vidékfejlesztési programokat. Valamennyi, a költségvetésben előirányzott összeget lekötötték, a kifizetések pedig megközelítőleg 628,9 millió EUR-t tettek ki.

A kiadás típusa szerinti lebontás

Az EMOGA Garanciarészlegének kiadásai két fő kategóriába sorolhatók: export-visszatérítések és „intervenciók”, azaz a közvetlen támogatásokkal, a köztárolással, a visszavonásokkal és hasonló műveletekkel kapcsolatos kiadások, valamint az egyéb kiadások. A kiadások harmadik kategóriája, a vidékfejlesztés a fenti két kategória egyikébe sem tartozik.

Export-visszatérítések

Az export-visszatérítésekre fordított összegek 3384,2 millió EUR-t, az EMOGA Garanciarészlege 2004-es kiadásainak 7,6%-át tették ki, vagyis csaknem ugyanannyit, mint 2003-ban.

Közvetlen támogatások

Az e megnevezéshez tartozó kiadások összege 29 824,5 millió EUR volt (17 122,7 millió EUR a szántóföldi növények, és 8783,2 millió EUR az állatállomány esetében), ami a 2004. évi, 44 760,5 millió EUR-t kitevő összes kiadás 67%-ával egyenlő. Ez a százalékos arány csaknem megegyezik a 2003. évivel. A közvetlen támogatásnak számító kiadások meghatározása az 1999. május 17-i 1259/1999/EK rendelet mellékletében található meg (HL L 160., 113. o.).

Tárolás

A tárolási költségek 322,4 millió EUR-t tettek ki, kevesebbet, mint az éves kiadások 1%-a, szemben a 2003. évi 2%-os aránnyal. A legfontosabb érintett termékek a gabonafélék (44,7 millió EUR), a bor (203,2 millió EUR) és a sertéshús (30,0 millió EUR) voltak.

Egyéb

Az egyéb intervenciós kiadások 11 229,3 millió EUR-t tettek ki, azaz az éves főösszeg 25%-át. Ez a megnevezés a fenti kategóriákba nem tartozó kiadásokat foglalja magában.

MELLÉKLET – 2004-ES KÖLTSÉGVETÉSI ÉV – AZ EMOGA GARANCIARÉSZLEGÉHEZ RENDELT ELőIRÁNYZATOK VÉGLEGES TELJESÍTÉSE

[pic]

[1] 38,665 millió EUR a 17.0401. és 17.0404. jogcímcsoportból a 17.0403. jogcímcsoportba.

[2] HL L 160., 1999.6.26., 103. o.